Gat in osoonlaag bo Antarktika kleinerDie seisoenale gat in die osoonlaag bo Antarktika was vanjaar die kleinste in twee dekades, aldus die Amerikaanse ondersoeklaboratorium (NOAA). Die oppervlak van die gat, wat jaarliks tussen September en Oktober vorm, was nietemin so groot soos die hele Noord-Amerika. In die jaar 2000 was die gat ongeveer ‘n derde groter. Die kleiner gat word aan warmer weer hoog in die atmosfeer oor die tydperk toegeskryf. Wanneer dit kouer is, is daar meer uitdunning.